બિહાર વિધાનસભાની ચૂંટણીની તારીખોની જાહેરાત અંગે લાલુ યાદવે જણાવ્યું હતું કે આ બિહારની નહીં, પરંતુ દેશની ચૂંટણી છે. અમે ચૂંટણીના અખાડામાં લડવા તૈયાર છીએ. આ ચૂંટણીમાં એનડીએને ખાલી હાથે પાછું ફરવું પડશે. આ ચૂંટણીથી વડાપ્રધાન નરેન્દ્ર મોદીનું કાઉન્ટ ડાઉન શરૂ થઈ જશે. ભાજપ અંદરથી ખોખલો અને આરએસએસનું મોહરું છે. ભાજપમાં નકલી બ્રહ્મચારીઓ છે. બધા પર કલંક લાગેલું છે. આ બધાનો બદલો અમારે બિહારની ચૂંટણીમાં લેવાનો છે.